Žans Pols Belmondo
Žans Pols Belmondo (franču: Jean-Paul Belmondo; dzimis 1933. gada 9. aprīlī, miris 2021. gada 6. septembrī) bija franču aktieris. Dzimis skulptora un gleznotājas ģimenē. Viens no franču jaunā viļņa ievērojamākajiem aktieriem. Viņa pazīstamākās lomas ir filmās "Līdz pēdējam elpas vilcienam" (1960), "Divas sievietes" (La ciociara, 1960), "Sieviete paliek sieviete" (1961), Les Amours célèbres (1961), Léon Morin, prêtre (1961), That Man from Rio (1964), "Trakais Pjero" (Pierrot le Fou, 1965). Par lomu filmā Itinéraire d'un enfant gâté (1988) Belmondo saņēmis Cēzara balvu. 2011. gadā saņēmis Kannu kinofestivāla goda balvu par mūža ieguldījumu. 2016. gadā Venēcijas kinofestivālā saņēmis goda balvu Zelta lauva. 2006. gadā viņam piešķīra Francijas mākslas un literatūras komandiera ordeni. Apbalvots ar Francijas Goda Leģiona ordeni (komandiera pakāpē, 2007).